Page er født i den vestlige forstad til [[London]], Heston, som søn af en lægesekretær og en fabriksformand. Page begyndte at spille guitar i 12-års alderen med [[rockabilly]] guitarister såsom [[Scotty Moore]] og [[James Burton]] som idoler. Han var også en stor fan af [[Elvis Presley]], og Presley-nummeret ''Let's Play House'' var et af de første numre, han lærte at spille på sin første [[elektrisk guitar|elektriske guitar]], en brugt [[Gibson]]. Page var dog også inspireret af akustiske [[folk (musik)|folk]]-guitarister, især [[Bert Jansch]] og [[John Renbourn]] og også [[blues]]-musikere som [[B.B. King]] og [[Elmore James]]. Da han var 14 år gammel, var Page med på [[ITV]]s ''Search For Stars'' program.
Levende_personer Musik Historie